ཐུབ་པའི་དབང་པོ་ཕགས་པ་གནས་བརྟན་སུ་དྲུག་དང་བཅས་པ་ལ་མཆོད་ཅིང་གསོལ་བ་གདབ་པའི་ཚུལ་བཤད་པ་བཞུགས་སོ།།

བཞི་པ་ཐུབ་པའི་དབང་པོ་འཕགས་པ་གནས་བརྟན་བཅུ་དྲག་དང་བཅས་པ་ལ་མཆོད་ཅིང་གསོལ་བ་གདབ་པའི་ཚུལ་བཤད་པ་ལ་གསུམ།ཐུབ
དབང་གནས་བརྟན་བཅུ་དྲག་འཁོར་དང་བཅས་པ་ལ་མཆོད་ཅིང་གསོལ་བ་གདབ་པའི་ཚུལ་རྒྱས་པར་བཤད་པ།བློ་དམ་ན་རྣམས་ལ་ཕན་གདགས་པའི་ཕྱིར་ཕྱག།
མཆོད་གསོལ་འདེབས་མདོར་བསྔས་སྙིང་པོར་དྲིལ་བ་བྱ་ཚུལ།ཐུབ་དབང་གནས་བརྟན་བཅུ་དྲུག་འཁོར་དང་བཅས་པ་ལ་མཆོད་ཅིང་གསོལ་བ་བཏབ་པའི་ཕན་ཡོན

བཤད་པའོ།།དང་པོ་ལ་དགུ།གནས་བརྒྱན་ཅིང་རྟེན་དགྲམ་པ།མཆོད་རྫས་བཤམ་པ།ལྟུང་བ་བཤགས་བསྔ་མ་བྱས་ཏེ་རྒྱུད་དག་པར་བྱ་བ།སྐྱབས
འགྲོ་སེམས་བསྐྱེད་རྒྱུད་དང་འདྲེས་ངེས་སུ་བྱ་བ།ས་གཞི་ཕོ་བྲང་གདན་མཆོད་པ་རྣམས་བྱིན་གྱིས་བརླབ་པ།ཚོགས་ཞིང་སྤུན་དྲང་བ།ཚོགས་ཞིང་གསལ་བཏབ་སྟེ་སྐ
ཁྲས་གསོལ་བ་སོགས་བྱ་བ།མཆོད་ཅིང་གསོལ་བ་གདབ་པ།མཇུག་ཏུ་གཏང་རག་གི་མཆོད་པ་སོགས་བྱ་བའོ།།དང་པོ་ནི།གཙང་ཞིང་ཡིད་ད་འོང་བའི་གནས་སུ།ཆེག
ཆག་དང་ཕྱག་བདར་ལེགས་པར་བྱས།བ་བྱུང་ལྔའི་སྐྱང་ནུལ་དང་།དྲི་བཟང་གི་ཆུས་ཆག་ཆག་གདབ།མེ་ཏོག་གཅལ་དཱ་བཀྲམ།གདགས་དང་བླ་བྲེ་དང་བ་དན་དང་རྒྱལ་མཚན་ལ

སོགས་པས་གནས་ཁང་བརྒྱན་ཏེ་འཕགས་པའི་ཚོགས་རྣམས་འབྱོན་དུ་རུང་བའི་བཀོད་པ་ཕུན་སུམཚོགས་པར་བྱ།དེ་ནས་ཐུབ་པ་ཆེན་པོ་འཕགས་པ་གནས་བརྟན་བཅུ་དྲུག་འཁོར་དང་བཅས་པའི་བཞུགས་གནས་གཞལ་
ཡས་ཁང་བཤམ་སྟེ།དེ་ཡང་སྟེགས་བུ་བཟང་པོ་ལ་བ་བྱང་དང་དྲི་བཟང་གི་ལྡེ་གུས་བྱུགས་པའི་ཁར་དཀྱིལ་འཁོར་གྲུ་བཞི་སྒོ་བཞི་རྩིག་པ་ཕ་གུ་དྲ་བ་དྲ་ཕྱེད་མདའ་ཡབ་པུ་ཤུ་དང་བཅས་པའི་དབུས་སུ་པད་མ་འདབ་མ
བཅུ་དྲུག་དང་བཅས་པ་རྣམས་ལེགས་པར་བྲིས་ལ་དབུས་དང་།པད་འདབ་བཅུ་དྲག་དང་།ཤར་སྒོའི་ནང་ཙམ་དང་།སྒོ་བཞི་རྣམས་སུ་མེ་ཏོག་གི་ཚོམ་བུ་རི་སྟེ།མེ་ཏོག་གི་ཆོམ་བུ་ཉི་ཤུ་རྩ་གཉིས་དགོད་གཞན་ཡང
མཚིག་གསུམ་གྱི་རྟེན་རྣམས་བཀོད་པ་མཛེས་པར་དགྲམ་མོ།།གཉིས་པ་མཆོད་རྗེས་བཤམ་པ་ནི།རྟེན་དེ་དག་གི་མདུན་དུ་ཆུ་གཉིས་ཉེར་སྤྱོད་དང་བཅས་པ་ཉེར་གཉིས་སོགས་ཅི་འབྱོར་དང་རོལ་མོའི་བྱེ་བྲག་སྣ་ཚོགས
དང་།སྐྲ་ཁྲུས་གསོལ་བའི་ཡོ་བྱད་རྣམས་དང་།འབྱོར་ན་ཆོས་གོས་གསུམ་དང་།གསིལ་བྱེད་དང་།ལྷུང་བཟེད་བཅུད་བཟང་པོས་བཀོང་བ་བཅུ་བདུན་ནམ་མ་ཐ་གཅིག་ལ་སོགས་པ་ཅི་འབྱོར་པའི་མཆོད་རྫས
ལེགས་པར་བཤམ་མོ།།གསུམ་པ་ལྟུང་བ་བཤགས་བསྡམ་བྱས་ཏེ་རྒྱུད་དག་པར་བྱ་བ་ནི།ཁྲུས་བྱས་ཤིང་གཙང་སྒྲ་དང་ལྡན་པས་དགེ་སློང་ཡིན་ན་ཆོས་གོས་གསུམ་ལེགས་པར་བགོས་ལ།སྔར་བྱས་ཀྱི་ཉེས

ལྟུང་རྣམས་ལ་དུག་ཁོང་དུ་སོང་བ་ལྟར་ཉེས་པའི་རྣམ་སྨིན་ལ་འཇིགས་ཤིང་སྐྲག་པས་འགྱོད་སེམས་དྲག་པོ་དང་།ཕྱིན་ཆད་སྲོག་ལ་བབ་ཀྱང་མི་བྱ་བའི་སྡོམ་སེམས་བརྟན་པོས།ཕྱོགས་བཅུའི་བླ་མ་རྒྱལ
བ་སྲས་དང་བཅས་པ་དབང་པོར་གསོལ་ཏེ་ཕྱག་འཚལ་བཞིན་དུ་ཉེས་ལྟུང་བཅབས་པ་རྣམས་ཕྱིར་བཅོས་པ་ལན་གསུམ་དང་།ལྟུང་བ་དངོས་གཞི་ཕྱིར་བཅོས་ལན་གསུམ་དང་།ཡུལ་དུས་ཀྱི་སྟོབས་ཀྱིས་འཕྲལ་དུ་བཤགས
པར་མི་ནུས་པའི་ལྟུང་བ་རྣམས་བྱིན་གྱིས་བརླབས་ལ།ལྟུང་བ་བཤགས་པར་འོས་པ་རྣམས་བཤགས།བསྡམ་པར་འོས་པ་རྣམས་བསྡམས།བྱིན་གྱིས་བརླབ་པར་འོས་པ་རྣམས་བྱིན་གྱིས་བརླབས་ཏེ་རྒྱུད་སྡིག་ལྟུང་གིས
མ་སྦགས་པའི་གཙང་སེང་ངེ་བ་ཞིག་བྱའོ།།བཞི་པ་སྐྱབས་འགྲོ་སེམས་བསྐྱེད་རྒྱུད་དང་འདྲེས་ངེས་སུ་བྱ་བ་ནི།སྟན་ལ་འཁོད་དེ་སྐྱབས་འགྲོའི་ཕྱི་ནང་གི་རྒྱུ་ཚོགས་རྣམས་བྱང་ཆུབ་ལམ་གྱི་རིམ་པའི་མན་ངག་ལས་འབྱུང་བ་ལྟར
ཚང་བར་བྱས་ལ་སྐྱབས་ཡུལ་གསལ་བདབ་སྟེ།ཕྱོགས་བཅུ་དུས་གསུམ་གྱི་དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་ཡོན་ཏན་འཕྲིན་ལས་ཐམས་ཅད་ཀྱི་ངོ་བར་གྱུར་པ།ཆོས་ཀྱི་ཕུང་པོ་སྟོང་ཕྲག་བརྒྱད་ཅུ་རྩ་བཞིའི
འབྱུང་གནས།འཕགས་པའི་དགེ་འདུན་ཐམས་ཅད་ཀྱི་མངའ་བདག།དྲིན་ཅན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ལ་སྐྱབས་སུ་མཆིའོ།།རྫོགས་པའི་སངས་རྒྱས་བཅོམ་ལྡན་འདས་རྣམས་ལ་སྐྱབས

སུ་མཆིའོ།།དམ་པའི་ཆོས་རྣམས་ལ་སྐྱབས་སུ་མཆིའོ།།འཕགས་པའི་དགེ་འདུན་རྣམས་ལ་སྐྱབས་སུ་མཆིའོ།།ཐུབ་པ་ཆེན་པོ་འཕགས་པ་གནས་བརྟན་བཅུ་དྲུག་གི་ལྷ་ཚོགས་འཁོར་དང་བཅས་པ་རྣམས་ལ་སྐྱབས་སུ་མཆིའོ།།དཔལ་
མགོན་དམ་པའི་ཆོས་སྐྱོང་བའི་སྲུང་མ་ཡེ་ཤེས་ཀྱི་སྤྱན་དང་ལྡན་པ་རྣམས་ལ་སྐྱབས་སུ་མཆིའོ།།ཞེས་ལན་གང་མང་བརྗོད་ཅིང་སྐྱབས་འགྲོ་རྒྱུད་འཁུལ་ངེས་སུ་བྱ།སངས་རྒྱས་ཆོས་དང་ཚོགས་ཀྱི་མཆོག་རྣམས་ལ།།བྱང་ཆུབ་བར་དུ་བདག་ནི
སྐྱབས་སུ་མཆི།།བདག་གིས་སྦྱིན་སོགས་བགྱིས་པ་འོད་དག་གིས།།འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག།ལན་གསུམ།བདག་དང་སྣང་བ་ཐམས་ཅད་ཆོས་ཀྱི་དབྱིངས་ཀྱི་རང་བཞིན་ཡིན་པ་ལ།དེ་ལྟར་མ་རྟོགས་པའི་སེམས་ཅན་ཐམས
ཅད་བདེ་བ་དང་བདེ་བའི་རྒྱུ་དང་ལྡན་པར་བྱ།སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་བྱ།སྡུག་བསྔལ་མེད་པའི་བདེ་བ་དང་མི་འབྲལ་བར་བྱ།བདེ་སྡུག་གི་རྒྱུ་ཆགས་སྡང་ཉེ་རིང་གཉིས་དང་བྲལ་བའི་བཏང་སྙོམས་ལ་གནས་པར་
བྱའོ།།མ་སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ།དེའི་ཕྱིར་དུ་ཐུབ་པ་ཆེན་པོ་འཕགས་པ་གནས་བརྟན་བཅུ་དྲུག་གི་སྣ་ཚོགས་འཁོར་དང་བཅས་པ་རྣམས་ལ་ཕྱག་མཆོད་ཐུགས་དམ་བསྐུལ་བའི
རིམ་པ་ལ་འཇུག་པར་བགྱིའོ།།ཞེས་པ་ལན་གསུམ་གྱིས་སེམས་བསྐྱེད་རྒྱུད་དང་འདྲེས་ངེས་སུ་བྱའོ།།ལྔ་པ་ས་གཞི་ཕོ་བྲང་གདན་མཆོད་པ་རྣམས་བྱིན་གྱིས་བརླབ་པ་ལ་བཞི།ས་གཞི་བྱིན་གྱིས་བརླབ་པ།ཕོ་བྲང་བྱིན་གྱིས་བརླབ་པ།གདོན།

བྱིན་གྱིས་བརླབ་པ།མཆོད་པ་བྱིན་གྱིས་བརླབ་པའོ།།དང་པོ་ནི།དཀོན་མཆོག་གསུམ་གྱི་བདེན་པ་དང་།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་བརླབས་དང་།ཚོགས་གཉིས་ཡོངས་སུ་རྫོགས་པའི།
མངའ་ཐང་ཆེན་པོ་དང་།ཆོས་ཀྱི་དབྱིངས་རྣམ་པར་དག་ཅིང་བསམ་གྱིས་མི་ཁྱབ་པའི་སྟོབས་ཀྱིས་དེང་འདིར་སྟོན་པ་ཐུབ་པའི་དབང་པོ་འཕགས་པ་གནས་བརྟན་བཅུ་དྲུག་འཁོར་དང་བཅས་པ་སོགས་རྒྱལ་བ་སྲས་དང་བཅས་པ་དང
འཕགས་པ་ཆོས་སྐྱོང་བ་ཐམས་ཅད་གདན་འཇོམ་པའི་ཕོ་བྲང་གི་དཀྱིལ་འཁོར་དང་མཆོད་པའི་ཚོགས་སྦྱར་བ་འདི་རྣམས་ཇི་ལྟར་སངས་རྒྱས་དང་བྱང་ཆུབ་སེམས་དཔའ་དེ་དག་གི་སྔོན་གྱི་སྨོན་ལམ་ཁྱད་པར་ཅན་གྱིས་བསྒྲུབས་པའི་སངས
རྒྱས་ཀྱི་ཞིང་ཡོངས་སུ་དག་པ་དང་།བཅོམ་ལྡན་འདས་འོད་དཔག་མེད་ཀྱི་ཞིང་གི་བཀོད་པའི་ཡོན་ཏན་ལྟ་བུ་དང་ལྡན་པར་གྱུར་ཏེ།ས་གཞི་རིན་པོ་ཆེ་སྣ་ཚོགས་ཀྱི་རང་བཞིན་ལག་མཐིལ་ལྟར་མཉམ་པ།ཐ་གྲུ་ཆེ་བ།ཡངས་པ།རེག
ན་འཇམ་ཞིང་བདེ་བ།དྲི་མ་མེད་ཅིང་འོད་གསལ་ལ།ཙ་ན་དན་སྦྲུལ་གྱི་སྙིང་པོའི་དྲི་བསུང་དང་ལྡན་པའི་ལྷའི་མེ་ཏོག་སྣ་ཚོགས་ཀྱིས་གཅལ་དུ་བཀྲམ་པ།མཐའ་རིན་པོ་ཆེའི་ཕ་གུས་བརྩིགས་པ།གསེར་དང་།དངུལ་དང་།མུ་ཏིག
གི་ཕྱེ་མ་གྲམ་བུར་བརྡལ་བ།ཨུཏྤ་ལ་དང་།ཀུ་མུ་ད་དང་།པད་མ་འགྱིང་ཞིང་ལྡེམ་པས་ཁེབས་པར་གྱུར་ཅིང་།ཆུ་བྱ་སྣ་ཚོགས་སྐད་སྙན་པར་སྒྲོགས་པ།དགའ་ཞིང་འཕྱོ་ལ་ལྡིང་པས་བརྒྱན་པའི་ཡན་ལག་བརྒྱད་དང་ལྡན་པའི

མཚོ་དང་རྫིང་དང་ལྟེང་ཀ་དག་གིས་མཛེས་པར་བྱས་པ།རིན་པོ་ཆེའི་དཔག་བསམ་གྱི་ཤིང་ལྗོན་པ་ལྷའི་ནོར་བུ་དང་།མུ་ཏིག་གི་རྒྱན་འཕྲེང་དང་རིན་པོ་ཆེ་དཔྱངས་པ།མེ་ཏོག་གི་མགོ་ལྕོགས་དང་འབྲས་བུ་མཛེས་པར་ཆགས་པས་གཡུར་ཟ་ཞིང
ལྡེམ་པ།གསེར་གྱི་དྲིལ་བུ་གཡེར་ཁ་འཁྲོལ་བ་ལས་དམ་པའི་ཆོས་ཀྱི་སྒྲ་འབྱུང་བ་དང་ལྡན་པ་ཚར་དུ་སྦྲེངས་པས་ལེགས་པར་བརྒྱན་པའི་ས་གཞི་ཕུན་སུམ་ཚོགས་པ་འབྱུང་བར་གྱུར་ཅིག།ཅེས་བརྗོད་ལ་གནས་ཁང་དེ་ཉིད་ཐ་མལ་པའི
རྣམ་པ་ཅན་མིན་པར་ཐུབ་པ་ཆེན་པོ་འཕགས་པ་གནས་བརྟན་བཅུ་དྲུག་འཁོར་དང་བཅས་པ་བཞུགས་སུ་རུང་བའི་ཞིང་ཁམས་ཁྱད་པར་ཅན་ཞིག་ཏུ་གྱུར་པར་བསམ་མོ།།གཉིས་པ་ཕོ་བྲང་བྱིན་གྱིས་བརླབ་པ་ན།དཀོན་མཆོག་གསུམ་གྱི
བདེན་པ་དང་།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་བརླབས་དང་།ཆོ་གས་གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང་།ཆོས་ཀྱི་དབྱིངས་རྣམ་པར་དག་ཅིང་བསམ་གྱིས་མི་ཁྱབ་པའི་སྟོབས་ཀྱིས
ཞིང་ཁམས་དེའི་དབུས་སུ་གཞལ་མེད་ཁང་རིན་པོ་ཆེ་སྣ་བདུན་མཆོག་ཏུ་འབར་བ་བཀོད་པ།འཇིག་རྟེན་གྱི་ཁམས་དཔག་ཏུ་མེད་པ་རྒྱས་པར་འགེངས་པའི་འོད་ཟེར་ཆེན་པོ་རབ་ཏུ་འབྱུང་བ།གནས་ཐ་དད་པ་ཤིན་ཏུ་རྣམ་པར་ཕྱེ་བ་མཐའ
ཡས་པ་རྣམ་པར་གནས་པ་རྒྱ་ཡོངས་སུ་མ་ཆད་པ།ཁམས་གསུམ་ལས་ཡང་དག་པར་འདས་པའི་སྤྱོད་ཡུལ་འཇིག་རྟེན་ལས་ཡང་དག་པར་འདས་པ་དེའི་བླ་མའི་དགེ་བའི་རྩ་བ་ལས་བྱུང་བ།ཤིན་ཏུ་རྣམ་པར་དག་ཅིང་དབང་སྒྱུར་བའི་རྣམ་

པར་རིག་པའི་མཚན་ཉིད།དེ་བཞིན་གཤེགས་པའི་གནས།བྱང་ཆུབ་སེམས་པའི་དགེ་འདུན་དང་ལྡན་པ།ལྷ་དང་།ཀླུ་དང་།གནོད་སྦྱིན་དང་།དྲི་ཟ་དང་།ལྷ་མ་ཡིན་དང་།ནམ་མཁའ་ལྡིང་དང་།མི་འམ་ཅི
དང་།ལྟོ་འཕྱེ་ཆེན་པོ་དང་།མི་དང་མི་མ་ཡིན་པ་མཐའ་ཡས་པ་རྣམ་པར་རྒྱུ་བ།ཆོས་ཀྱི་རོའི་དགའ་བ་དང་བདེ་བ་ཆེན་པོས་བརྟན་པ།སེམས་ཅན་ཐམས་ཅད་ཀྱི་དོན་ཐམས་ཅད་ཡང་དག་པར་ཐོབ་པར་བྱེད་པས་ཉེ་བར
གནས་པ།ཉོན་མོངས་པའི་གནོད་པའི་དྲི་མ་ཐམས་ཅད་དང་བྲལ་བ།བདུད་ཐམས་ཅད་ཡོངས་སུ་སྤངས་པ།ཐམས་ཅད་ཀྱི་བཀོད་པ་ལས་ལྷག་པའི་དེ་བཞིན་གཤེགས་པའི་བཀོད་པའི་གནས།དྲན་པ་དང་བློ་གྲོས་དང
རྟོགས་པ་ཆེན་པོས་ངེས་པར་འབྱུང་བ།ཞི་གནས་དང་ལྷག་མཐོང་གི་བཞོན་པས་འགྲོ་བ།རྣམ་པར་ཐར་པའི་སྒོ་སྟོང་པ་ཉིད་དང་།མཚན་མོ་མེད་པ་དང་།སྨོན་པ་མེད་པ་ནས་འཇུག་པ་རིན་པོ་ཆེ་པད་མའི་རྒྱལ་པོ་ཡོན
ཏན་མཐའ་ཡས་པས་བརྒྱན་པོའི་བཀོད་པ་ལ་བརྟེན་པོའི་གཞལ་མེད་ཁང་ཆེན་པོ་འབྱུང་བར་གྱུར་ཅིག།ཅེས་བརྗོད་ལ།དེ་ལྟ་བུའི་གཞལ་ཡས་ཁང་དངོས་སུ་གྲུབ་པའི་མོས་པ་བྱའོ།།གསུམ་པ་གདན་ཁྲི་བྱིན་གྱིས
བརླབ་པ་ནི།དཀོན་མཆོག་གསུམ་གྱི་བདེན་པ་དང་།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་བརླབས་དང་།ཚོགས་གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང་།ཆོས་ཀྱི་དབྱིངས་རྣམ་པར་དག་ཅིང་བསམ

གྱིགྱིས་མི་ཁྱབ་པའི་སྟོབས་ཀྱིས་གཞལ་ཡས་ཁང་གི་དབུས་སུ་པདྨའི་གདན་ལ་རིན་པོ་ཆེ་སྣ་ཚོགས་ལས་གྲུབ་པའི་ཁྲི་སེང་གེ་ཆེན་པོ་བརྒྱད་ཀྱིས་བཏེག་པའི་སྟེང་དུ་པདྨ་དང་ཟླ་བའི་གདན།པདྨའི་འདབ་མ་བཅུ་དྲུག་ལ་རིན་པོ་ཆེའི་ཁྲིའི་སྟེང་དུ་པདྨ་དང་ཟླ་བའི་གདན།ཤར།
དང་སྒོ་བཞིར་པདྨ་དང་ཟླ་བའི་གདན་རྣམས་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཤཱཀྱ་ཐུབ་པ་དང་།གནས་བརྟན་ཆེན་པོ་བཅུ་དྲུག་འཁོར་དགྲ་བཅོམ་པའི་ཚོགས་དང་བཅས་པ་དང་།འཕགས་པ་དགེ་བསྙེན་དྷརྨྨ་ཏ་དང
རྒྱལ་པོ་ཆེན་པོ་བཞི་འཁོར་དང་བཅས་པ་གདན་འཇོམ་པའི་བཞུགས་གནས་འཕགས་པ་སོ་སོའི་སྨོན་ལམ་ཁྱད་པར་ཅན་དང་།མངའ་ཐང་དང་འཚམ་པར་གྲུབ་པ་མཛེས་པ་ཤ་སྟག་འབྱུང་བར་གྱུར་ཅིག།ཅེས་བརྗོད་ལ་ཐུབ་པ་ཆེན་པོ་འཕགས་པ་གནས་བརྟན་བཅུ་དྲུག་འཁོར
དང་བཅས་པ་བཞུགས་སུ་རུང་བའི་གདན་ཁྲི་ཕུན་སུམ་ཚོགས་པ་དེ་ལྟ་བུ་དངོས་སུ་གྲུབ་པའི་མོས་པ་བྱའོ།།བཞི་པ་མཆོད་པ་བྱིན་གྱིས་བརླབ་པ་ནི།དཀོན་མཆོག་གསུམ་གྱི་བདེན་པ་དང་།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་བརླབ
དང་།ཚོགས་གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང་།ཆོས་ཀྱི་དབྱིངས་རྣམ་པར་དག་ཅིང་བསམ་གྱིས་མི་ཁྱབ་པའི་སྟོབས་ཀྱིས་ཕྱི་ནང་ཀུན་ཏུ་ཡང་ཆ་རིགས་དང་འཚམ་པར་ལྷ་དང་མིའི་ཡོ་བྱད་དམ་པ་ཞལ་ཟས་དང་ན་བཟང་དང་རྒྱན་
དང་རོལ་མོ་ལ་སོགས་པ་ཕུལ་དུ་ཕྱིན་པ་སྣ་ཚོགས་པ་ཕུང་པོ་གསུམ་པའི་མདོ་དང་བཟང་པོ་སྤྱོད་པའི་སྨོན་ལམ་ལས་བྱུང་བའི་མཆོད་པའི་སྤྲིན་རྒྱ་མཚོ་ཐམས་ཅད་ཀྱིས་རྒྱས་པར་གང་ཞིང་རྒྱན་ཀླུབས་པ་དང་ལྡན་པར་གྱུར་ཅིག།འཕགས་པ

༄༅།།ཐམས་ཅད་ཀྱང་གདན་འཛོ་མ་ནཱས་དེ་བཞིན་དུ་བྱིན་གྱིས་བརླབས་ཤིང་བ་ཞེས་ཏེ་ལོངས་སྤྱོད་པར་གྱུར་ཅིག།ཅེས་བརྗོད།དེ་ནས།ཨོཾ་ན་མོ་བྷ་ག་ཝ་ཏེ།བཛྲ་ས་ར་པྲ་མ་དྷ་ནི།ཏ་ཐཱ་ག་ཏཱ་ཡ།ཨརྷ་ཏེ།སམྱཀྶཾ་བུདྡྷཱ་ཡ།ཏདྱ་ཐཱ།
ཨོཾ་བཛྲེ་བཛྲེ།མ་ཧཱ་བཛྲེ།མ་ཧཱ་ཏེ་ཛ་བཛྲེ།མ་ཧཱ་བིདྱཱ་བཛྲེ།མ་ཧཱ་བོ་དྷི་ཙིཏྟ་བཛྲེ།མ་ཧཱ་བོ་དྷི་མཎྜོ་པ་སཾ་ཀྲ་མ་ཎ་བཛྲེ་སརྦ་ཀརྨ་ཨཱ་ཝ་ར་ཎ་བི་ཤོ་དྷ་ན་བཛྲེ་སྭཱ་ཧཱ།ཞེས་མཆོད་པའི་སྤྲིན་གྱི་གཟུངས་ཚ་ར་ག་སུམ་བ་ཏོ་ནཱ་ལ།དཀོན་མཆོག་གསུམ
གྱི་བདེན་པ་དང་།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་བརླབས་དང་།ཚོགས་གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང་།ཆོས་ཀྱི་དབྱིངས་རྣམ་པར་དག་ཅིང་བསམ་གྱིས་མི་ཁྱབ་པའི་
སྟོབས་ཀྱིས་དེ་བཞིན་དུ་གྱུར་ཅིག།ཅེས་བདེན་སྟོབས་བརྗོད་དོ།།དྲག་པ་ཚོགས་ཞིང་སྤྱན་དྲང་པ་ནི།ལག་མཐིལ་ལྟར་མཉམ་རན་ཆེན་རྒྱན་གྱིས་སྤྲས།།ལྗོན་ཤིང་ཆུ་མཚོས་རྒྱན་པའི་ས་གཞིའི་དབུས།།རིན་ཆེན་ལས་གྲུབ་གྲུ
བཞི་སྒོ་བཞི་པ།།པད་མ་ཉི་ཟླས་བརྒྱན་པའི་གདན་སྟེང་དུ།།ཐུགས་རྗེས་རྩོད་པའི་དུས་ཀྱི་གདུལ་བྱ་རྣམས།།རྣམ་གྲོལ་ལམ་ལ་འགོད་མཛད་འགྲོ་བའི་མགོན།།ཐུབ་པ་མཆོག་དང་གནས་བརྟན་ཆེན་པོ་རྣམས།།འཁོར་དང
བཅས་པ་གནས་འདིར་གཤེགས་སུ་གསོལ།།ཕྱོགས་བཅུའི་རྒྱལ་བ་སྲས་བཅས་ཐམས་ཅད་དང་།།ཤེས་རབ་མེ་འབར་ཉོན་མོངས་མཚོ་སྐེམ་ཞིང་།།རྣམ་གྲོལ་བསོད་ནམས་ཞིང་དུ་བཀས་བསྟོད་པའི།།ཕྱོགས་བཅུའི་ཉན

ཐོས་དགེ་འདུན་བཞུགས་སོ་འཚལ།།ཡོན་སྦྱོར་མཆོད་པའི་གནས་སུ་སྤྱན་འདྲེན་ན།འགྲོ་བའི་དོན་ཕྱིར་མཆོད་ཀྱིས་གཤེགས་སུ་གསོལ།།འགྲོ་བའི་མགོན་པོ་ཤཱཀྱ་སེང་གེ་ཡིས།།སངས་རྒྱས་བསྟན་པ་གང་གི་ཕྱག་ཏུ་བཞག།གསུང་རབ་རིན་ཆེན
སྒྲོསྒོམ་གྱི་ཁ་འབྱེད་པ།།ཆོས་སྐྱོང་དགྲ་བཅོམ་ཆེན་པོ་བཞུགས་སོ་འཚལོ།།དམ་ཆོས་སྤེལ་བའི་སླད་དུ་སྤྱན་འདྲེན་ན།།འགྲོ་བའི་དོན་ཕྱིར་མཆོད་ཀྱིས་གཤེགས་སུ་གསོལ།།ཐུབ་པས་བཀའ་བསྒོས་བསྟན་པའི་རྒྱལ་མཚན་འཛིན།ཡན་ལག
འབྱུང་དང་མ་ཕམ་ནགས་ན་གནས།།དུས་ལྡན་རྡོ་རྗེ་མོའི་བུ་བཟང་པོ་དང་།།གསེར་བེའུ་བྷ་ར་དྷྭ་ཛ་གསེར་ཅན་མཆོག།འཕགས་པ་བ་ཀུ་ལ་དང་སྒྲ་གཅན་འཛིན།།ལམ་ཕྲན་བྷ་ར་དྷ་ཛེ་བསོད་སྙོམས་ལེན།།ལམ་བསྟན་ཀླུའི་སྡེ་སྦེད་བྱེད་མ་ཕྱེད་པ།།
འཁོར་དང་བཅས་པ་གནས་འདིར་གཤེགས་སུ་གསོལ།།སྤངས་དང་ཡེ་ཤེས་ཕུན་ཚོགས་སངས་རྒྱ